En iskaffe langes over disken. En ting undrer dog, og det er papsugerøret midt i kaffen. Eller rettere plastikkruset rundt om sugerøret af pap. -	Det er små skridt, men der er meget mere plastik i koppen. Det giver ikke mening, siger Nicolai Frederiksen fra Valby. Han er ikke den eneste, der undrer sig over kombinationen af pap og plastik. -	Jeg ved godt, man skal starte et sted, men jeg synes godt, at man kan udbrede brugen af pap mere, lyder det fra Camilla Hjermitslev fra Aalborg. - Det er jo åndssvagt Og det er ikke bare på gaden i Aalborg, at folk undrer sig. Også Peter Ditlevsen, lektor i is-, klima- og geofysik på Københavns Universitet, mener, at man bør gå meget længere end blot sugerør. -	Det er jo åndssvagt. Det, at vi er nået til sugerøret og ikke til kruset endnu, viser jo bare, hvor fodslæbende de er inde på Christiansborg. Vi skal have strengere regler, understreger han. Indtil der kommer en bedre løsning kan man følge 10-årige Andi Morenas gode råd. -	Jeg plejer altid at vende det om, og så virker det perfekt igen, slutter han.

Referat:
Den 3. juli i år trådte et EU-forbud i kraft, og siden har det været forbudt at sælge engangsplastik - så som et plastiksugerør. Men det er svært at få til at give mening, når det kommer sammen med et plastikkrus, lyder det i dag fra flere nordjyder.